ຂັບຊວນຟູເທາະ ເປັນມໍລະວັດທະນະທຳບໍ່ເປັນວັດຖຸຕົວແທນຂອງມວນມະນຸດ ຢ່າງເປັນທາງການ
(VOVWORLD) - ຂັບຊວນຟູເທາະ ເປັນມໍລະວັດທະນະທຳບໍ່ເປັນວັດຖຸ ເຊິ່ງ UNESCO ໄດ້ບັນທຶກໄວ້ໃນບັນຊີລາຍຊື່ມໍລະດົກຄວນໄດ້ຮັບການປົກປັກຮັກສາ ຢ່າງຮີບດ່ວນຂອງ UNESCO ປີ 2011.
ໃນເວລາ 10 ໂມງ 51 ນາທີ (ຕາມເວລາ ສ.ເກົາຫຼີ ກົງກັບເວລາ 08 ໂມງ 51 ນາທີ ຫວຽດນາມ), ວັນທີ 08 ທັນວາ 2017, ທີ່ເກາະ Jeju, ສ.ເກົາຫຼີ, ກອງປະຊຸມຂອງຄະນະກຳມະການລະຫວ່າງລັດຖະບານສົນທິສັນຍາ UNESCO 2003 ກ່ຽວກັບການປົກປັກຮັກສາມໍລະດົກວັດທະນະທຳບໍ່ເປັນວັດຖຸ ຄັ້ງທີ 12 ໄດ້ເຫັນດີເປັນເອກະພາບນຳເອົາມໍລະດົກ “ຂັບຊວນຟູເທາະ” ອອກຈາກບັນຊີລາຍຊື່ມໍລະດົກວັດທະນະທຳບໍ່ເປັນວັດຖຸຄວນໄດ້ຮັບການປົກປັກຮັກສາໄວ້ ຢ່າງຮີບດ່ວນ ແລະ ຫັນໄປສູ່ບັນຊີລາຍຊື່ມໍລະດົກວັດທະນະທຳບໍ່ເປັນວັດຖຸຕົວແທນຂອງມວນມະນຸດ.
ຂັບຊວນຟູເທາະ ເປັນມໍລະວັດທະນະທຳບໍ່ເປັນວັດຖຸ ເຊິ່ງ UNESCO ໄດ້ບັນທຶກໄວ້ໃນບັນຊີລາຍຊື່ມໍລະດົກຄວນໄດ້ຮັບການປົກປັກຮັກສາ ຢ່າງຮີບດ່ວນຂອງ UNESCO ປີ 2011. ພາຍຫຼັງ 6 ປີ ແຫ່ງການປະຕິບັດບັນດາຄຳໝັ້ນສັນຍາກັບ UNESCO ຢ່າງເຂັ້ມງວດ, ໂດຍໄດ້ຮັບຄວາມເຫັນດີຂອງ ນາຍົກລັດຖະມົນຕີ ແລະ ການໜູນຊ່ວຍຂອງຄະນະກຳມະການແຫ່ງຊາດ UNESCO ຫວຽດນາມ, ແຂວງຟູເທາະ ໄດ້ສ້າງສຳເນົາສະເໜີ UNESCO. ທີ່ກອງປະຊຸມ ຄັ້ງທີ 12 ນີ້, ບັນດາປະເທດສະມາຊິກ ຄະນະກຳມະການລະຫວ່າງລັດຖະບານສົນທິສັນຍາ UNESCO 2003 ໄດ້ຕີລາສູງວິວັດການອະນຸລັກຮັກສາ, ເສີມຂະຫຍາຍມໍລະດົກຂອງ ແຂວງຟູເທາະ ແລະ ສະໜັບສະໜູນເປັນພິເສດ ເພື່ອໃຫ້ສຳເນົາເອກະສານຂັບຊວນເປັນກໍລະນີທຳອິດໄດ້ຮັບການຫັນປ່ຽນຈາກບັນຊີລາຍຊື່ມໍລະດົກວັດທະນະທຳຄວນໄດ້ຮັບການປົກປັກຮັກສາ ຢ່າງຮີບດ່ວນ ໄປສູ່ການບັນທຶກໃນບັນຊີລາຍຊື່ມໍລະດົກວັດທະນະທຳຕົວແທນຂອງມວນມະນຸດ.
ດ້ວຍເລື່ອງບັນທຶກ 2 ມໍລະດົກວັດທະນະທຳ ຂັບຈ່ອຍ ແລະ ຂັບຊວນນັ້ນ, ມາຮອດປະຈຸບັນນີ້ ຫວຽດນາມ ໄດ້ມີ 12 ມໍລະດົກວັດທະນະທຳບໍ່ເປັນວັດຖຸຕົວແທນຂອງມວນມະນຸດ. ເລື່ອງບັນທຶກນີ້ມີຄວາມໝາຍສຳຄັນ, ປະກອບສ່ວນໂຄສະນາເຜີຍແຜ່ພື້ນຖານວັດທະນະທຳທີ່ອຸດົມສົມບູນ, ຫຼາຍຮູບຫຼາຍແບບຂອງຊາດ ຫວຽດນາມ ຢ່າງມີປະສິດທິຜົນ, ຢືນຢັນຄຳໝັ້ນສັນຍາຂອງ ຫວຽດນາມ ສຳລັບເລື່ອງຍົກສູງຄວາມຮັບຮູ້ຂອງປະຊາຊົນ, ປະຊາຄົມສຳລັບວຽກງານອະນຸລັກຮັກສາ, ເສີມຂະຫຍາຍບັນດາຄຸນຄ່າວັດທະນະທຳ, ມໍລະດົກຂອງ ຫວຽດນາມ ແລະ ສະແດງໃຫ້ເຫັນການປະກອບສ່ວນ ຢ່າງຕັ້ງໜ້າຂອງ ຫວຽດນາມ ທີ່ມີຕໍ່ອົງການ UNESCO.